Diari Oficial de la Generalitat Valenciana


Sumari del DOGV 5165, del 29-12-2005 (2005/14018)

Correcció d'errors en la informació pública de l'alternativa tècnica del programa d'actuació integrada del sector Pilar de la Horadada Golf, del Pilar de la Horadada.
----------------------------------------------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14299


Organisme emissor
:   AIU UE Urbanizacion la Lloma

Tipus de document
:   Correcció d'errades

Correcció d'errors en la informació pública de l'alternativa tècnica del programa d'actuació integrada del sector Pilar de la Horadada Golf, del Pilar de la Horadada. [2005/S14309]
  
Advertit error en la publicació de la present informació pública efectuada en el Diari Oficial de la Generalitat Valenciana, número 5.160, de 22 de desembre de 2005, es procedix novament a la seua publicació en el Diari Oficial de la Generalitat Valenciana, sent els terminis d'aplicació a partir de la present publicació.
  
Per mitjà del present edicte s'anuncia l'obertura d'un període d'informació pública per un termini d'un mes, significant el termini de concurrència de 20 dies, comptat a partir del dia següent a la seua publicació en el Diari Oficial de la Generalitat Valenciana, de la documentació de la proposta del programa d'actuació integrada del sector Pilar de la Horadada Golf, de Pilar de la Horadada per l'entitat mercantil AIU UE Urbanización La Lloma, amb domicili en Camí del IRYDA de Pilar de la Horadada (Alacant), a l'empara del que preveu l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació de la qual consistix en plans parcial de millora, estudi d'impacte ambiental, estudi paisatgístic, estudi acústic, memòria de programa d'actuació integrada, projecte d'urbanització i escriptura de constitució de l'Agrupació d'Interés Urbanístic.
  
De conformitat amb el que disposa l'article 46.3 i 48 de la Llei Reguladora de l'Activitat Urbanística se sotmet a informació pública l'esmentada documentació fent-se constar:
  
1. L'objecte de l'actuació integrada que es pretén escometre ho constituïx l'execució de les obres d'urbanització i desenvolupament urbanístic dels terrenys compresos en l'àmbit del sector Pilar de la Horadada Golf, de Pilar de la Horadada (Alacant).
  
2. La documentació està protocol·litzada en la Notaria de José Nieto Sánchez, sítia a Pilar de la Horadada (Alacant) carrer Major, 24,5ºB. Així mateix s'ha depositat un exemplar de la dita alternativa tècnica en l'Ajuntament de Pilar de la Horadada.
  
3. Se sotmet a informació pública l'alternativa tècnica de programa, per un termini d'un mes, significant el termini de concurrència de 20 dies, a comptar de l'endemà a la publicació del corresponent edicte en el Diari Oficial de la Generalitat Valenciana. (DOGV).
  
S'advertix que dins del termini d'un mes comptat des de la publicació de l'últim anunci, qualsevol persona podrà comparéixer en l'expressada notaria per a obtindre a costa seu, còpia de l'acta de protocol·lització de l'alternativa tècnica o sol·licitar que li siga exhibida, sent l'horari al públic de 10.00 a 14.00 hores. Així mateix, es podrà consultar la dita documentació i l'expedient administratiu en l'Ajuntament de Pilar de la Horadada (Alacant) presentar davant del mateix les al·legacions que tinga per convenients a l'alternativa tècnica exposada al públic.
  
Es fa constar que en el termini de 20 dies des de la publicació de l'anunci en el Diari Oficial de la Generalitat Valenciana podran presentar-se davant de l'Ajuntament de Pilar de la Horadada (Alacant), alternatives tècniques que pretenguen competir amb l'exposada al públic; si algú haguera iniciat una segona exposició d'una altra en competència amb aquella, es procedirà a la pròrroga en els terminis regulats en l'article 46.4 per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
4. Les proposicions juridicoeconòmiques, per a executar qualsevol de les alternatives que s'hagen formulat, es presentaran en plica tancada durant els cinc dies hàbils següents al venciment de l'últim dels terminis d'exposició pública amb la finalitat que haja transcorregut el període d'al·legacions de la totalitat de la documentació urbanística exposada al públic, aportant la documentació establida en els apartats c) i d) de l'article 32 de la Llei Reguladora de l'Activitat Urbanística.
  
5. Finalitzat l'esmentat termini de la presentació, en la següent data hàbil tindrà lloc l'acte d'obertura de pliques en l'Ajuntament del Pilar de la Horadada i en tot cas prèvia acreditació del compliment del tràmit contingut en l'article 48 de la LRAU. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
Es fa constar a més que s'han practicat les notificacions als titulars cadastrals dels terrenys de conformitat amb el que establix l'article 46 de la Llei Reguladora de l'Activitat Urbanística, si bé este edicte servirà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals o propietaris afectats que pogueren resultar desconeguts o que les dades que figuren en el cadastre resulten erronis, segons el que disposa l'article 58 i 59 de la Llei 30/1992. Figuren els següents titulars les dades dels quals no figuren complets en el cadastre:
  
Polígon núm. 4 parcel·les: 1, 8 i 9.
  
Polígon núm. 8 parcel·les 12
  
Polígon núm. 9 parcel·les 82, 93, 94, 95, 96, 97 i 99.
  
Polígon núm. 10 parcel·les 5, 6, 7, 8 i 9